फैटी लिवर के लिए समोसा-पिज्जा जिम्मेदार, रहें अलर्ट वर्ना जा सकती है जान; जानें इलाज
World Liver Day 2023 - What Is Fatty Liver Disease - How To Cure Fatty Liver At Home, Everything You Need To Know. फैटी लिवर। इन दिनों यह कॉमन प्रॉब्लम है। बच्चे से लेकर बुजुर्ग सभी इससे परेशान है। लिवर का हेल्दी रहना कितना जरूरी है
फैटी लिवर। इन दिनों यह कॉमन प्रॉब्लम है। बच्चे से लेकर बुजुर्ग सभी इससे परेशान हैं। लिवर का हेल्दी रहना कितना जरूरी है यह समझाने के लिए हर साल 19 अप्रैल को वर्ल्ड लिवर डे मनाया जाता है। इस बार की थीम है कि फैटी लिवर कभी भी किसी को हो सकता है। इसलिए सचेत रहें।
शराब नहीं पीने वालों में फैटी लिवर की प्रॉब्लम क्यों बढ़ रही है, इसका इलाज क्या है, इसकी वजह से जान गंवाने का रिस्क कितना है, यह जानेंगे आज जरूरत की खबर में…
हमारे एक्सपर्ट हैं- डॉ. अरविंदर सिंह सोइन, चेयरमैन और चीफ सर्जन, इंस्टिट्यूट ऑफ लिवर ट्रांसप्लांटेशन, मेदान्ता, गुरुग्राम
सवाल: लिवर का क्या काम है?
जवाब: लिवर पेट के ऊपर साइड में इंसान की पसलियों के अंदर होता है। यह शरीर में कई तरह से काम करता है। जैसे- दवाई और टॉक्सिक पदार्थों को तोड़ना, बाइल बनाना ताकि फैट को बर्न किया जा सके।
इसके अलावा लिवर का काम विटामिन्स और ग्लूकोज को स्टोर कर ऐसे प्रोटीन को बनाना है जो ब्लड क्लॉटिंग के लिए जरूरी माने जाते हैं।
अगर आपने लिवर का ख्याल नहीं रखा तो ये बीमारियां हो सकती हैं-
लिवर डैमेज होने की अलग-अलग स्टेज हैं-
क्रिएटिव में बताए गए स्टेज को डिटेल में समझते हैं…
फैटी लिवर: जब लिवर पर चर्बी यानी फैट जमती है तो उसे फैटी लिवर कहते हैं।
जब हम खाना खाते हैं तब उसके फैट्स पचने के बाद खून से लिवर में जाकर प्रोसेस होते हैं। ऐसे में जब हम ज्यादा चर्बी वाला खाना खाते हैं तो एक्स्ट्रा चर्बी लिवर में जमा होती है। इस वजह से फैटी लिवर की प्रॉब्लम होती है।
फाइब्रोसिस: लिवर डैमेज की पहली स्टेज को लिवर फाइब्रोसिस कहा जाता है। लिवर फाइब्रोसिस में लिवर के हेल्दी टिश्यूज पर घाव बन जाते हैं।
इस स्थिति में लिवर सही से काम नहीं करता है। घायल हुए टिश्यूज, लिवर के अंदर ब्लड फ्लो को रोकते हैं। जिसकी वजह से लिवर के हेल्दी सेल्स खराब होने लगते हैं।
लिवर सिरोसिस: फाइब्रोसिस के बाद अगर लिवर और ज्यादा डैमेज हो गया है, तो इस स्थिति को लिवर सिरोसिस कहा जाता है।
इसमें मरीज को लिवर ट्रांसप्लांट करने की नौबत आ सकती है। हालांकि, लाइफस्टाइल में चेंजेज और मेडिकल ट्रीटमेंट से लिवर फाइब्रोसिस को लिवर सिरोसिस तक पहुंचने से बचाया जा सकता है।
लिवर कैंसर: लिवर कैंसर को हेपैटोसेलुलर कार्सिनोमा या हेपेटिक कैंसर भी कहा जाता है। जब यह कैंसर लिवर में डेवेलप होता है, तब वो वहां के सेल्स को खत्म करने लगता है। लिवर अपना काम सही तरह से नहीं कर पाता है।
सवाल: फैटी लिवर क्यों होता है?
जवाब: तेल मसाला और ऑयली चीजें खाने, वजन ज्यादा होने या ज्यादा शराब पीने वालों को फैटी लिवर की प्रॉब्लम आमतौर से होती है। इस कंडीशन में लिवर बढ़ता या सिकुड़ता है। इस वजह से यह ठीक से काम नहीं कर पाता।
इसके अलावा कई दूसरी वजहें हैं जिन्हें हम नीचे लगे क्रिएटिव में पढ़ते और समझते हैं…
आगे बढ़ने से पहले समझ लें कि फैटी लिवर डिजीज दो तरह की होती है 
नॉन-अल्कोहोलिक फैटी लिवर का खतरा शराब नहीं या फिर कम पीने वालों को होता है।
शराब की वजह से होने वाला फैटी लिवर यानी अल्कोहोलिक फैटी लिवर। शराब पीने के बाद लिवर में प्रोसेस होता है।
इसे डिटॉक्सिफाई करने के लिए लिवर की कुछ लिमिट है। अगर उससे ज्यादा शराब कोई पीता है तो लिवर खराब होने लगता है। शराब के साथ तला-भूना खाने से फैटी लिवर की प्रॉब्लम बढ़ती है।
ये दोनों सिचुएशन जानलेवा होती हैं। इसलिए समय रहते सही इलाज कराना बहुत जरूरी है।
सवाल: फैटी लिवर के लक्षण क्या होते हैं?
जवाब: नॉन-अल्कोहोलिक फैटी लिवर वाले अधिकांश लोगों में शुरुआती लक्षण दिखाई नहीं देते हैं। इसलिए उन्हें इसकी गंभीरता का अहसास नहीं होता।
धीरे-धीेरे समस्या गंभीर होने लगती है, कुछ लक्षण दिखाई देते हैं। जैसे- 
सवाल: फैटी लिवर की बीमारी को लाइफस्टाइल में बदलाव कर क्या रिवर्स किया जा सकता है?
जवाब: हां, ऐसा संभव है। अगर स्टेज वन में है तब लाइफस्टाइल में बदलाव कर 30% से 40% तक कंट्रोल किया जा सकता है।
डायबिटीज अगर किसी को है उसको कंट्रोल करना जरूरी है। ऐसे लोगों का hba1c करीब 6 के आसपास होना चाहिए।
अगर किसी को माेटापा है या कोई ओवरवेट है तो अपना वजन कम करें। इनका BMI यानी बॉडी मास इंडेक्स 28 से कम होना चाहिए।
इसी तरह लिपिड या कोलेस्ट्रॉल की खराबी है तो उसे एक्सरसाइज, डाइट और दवाई से ठीक करना होगा ।
वहीं अगर फैटी लिवर डिजीज फाइबरोसिस या सिरोसिस के स्टेज पर पहुंच गई है, सूजन या पैच हो गए हैं तब दवाइयाें से ही ठीक करना सही है।
इसके लिए एक शर्त भी है। जो लोग अपनी जिंदगी की कीमत समझते हैं, उसे सीरियस लेते हैं वही ऐसा कर पाएंगे। इसके लिए लाइफस्टाइल में बदलाव लाना जरूरी है।
सवाल: अच्छा तो हम क्या और किस तरह का बदलाव कर सकते हैं?
जवाब: 
सवाल: मॉडरेट एक्सरसाइज क्या होती है? इसमें हम लिवर को हेल्दी रखने के लिए क्या कर सकते हैं?
जवाब: आमतौर पर एक्सरसाइज तीन तरह से की जाती है…
लिवर को हेल्दी रखने के लिए मॉडरेट एक्सरसाइज के तौर पर कार्डियो जरूरी है। कार्डियो करने के लिए आपके पास कई ऑप्शन हैं। जैसे-
यह सब करने से हार्ट की भी एक्सरसाइज होती है। उससे लिवर के मेटाबॉलिज्म में सुधार आता है। पूरी बाॅडी का मेटाबॉलिज्म में इम्प्रूव हो जाता है।
सवाल: हर रोज लगभग कितनी एक्सरसाइज करना हेल्थ के लिए अच्छा होता है?
जवाब: यंगस्टर्स को 240 से 300 मिनट और बुजुर्ग को 150 से 200 मिनट हर हफ्ते एक्सरसाइज करनी चाहिए। इसका मतलब यह नहीं कि आप एक दिल ज्यादा एक्सरसाइज कर लें और बाकी दिन कम।
हर दिन थोड़ी-थोड़ी एक्सरसाइज करते रहना चाहिए। डेली कम से कम 22-25 मिनट एक्सरसाइज करना बहुत जरूरी होता है। इससे लिवर के साथ शरीर के दूसरे बॉडी पार्ट जैसे किडनी, हार्ट भी हेल्दी रहेगा।
सवाल: फैटी लिवर की प्रॉब्लम है तो क्या खाना चाहिए और क्या नहीं?
जवाब: नीचे लगे क्रिएटिव से समझते हैं-
सवाल: लिवर ट्रांसप्लांट की जरूरत कब पड़ती है?
जवाब: लिवर ज्यादा डैमेज नहीं होने पर ट्रांसप्लांट कराने की जरूरत नहीं पड़ती है।
सिचुएशन जब कंट्रोल से बाहर हो जाए तभी ट्रांसप्लांट की जरूरत पड़ती है।
फैटी लीवर को कम करने के लिए वेट कंट्रोल रखना चाहिए।
ऑयली चीजें खाने की बजाय फल, सब्जियां और साबुत अनाज खाना फायदेमंद होगा। एक्सरसाइज करके भी बढ़े हुए वेट को कंट्रोल किया जा सकता है।
इनपुट: डॉ. अजय दुसेजा, गैस्ट्रोएंट्रोलाॅजिस्ट, पीजीआई के हेप्टोलॉजी डिपार्टमेंट और डॉ. अंकुर जैन, गैस्ट्रोएंट्रोलाॅजिस्ट ,मणिपाल हॉस्पिटल, गुरुग्राम 
जरूरत की खबर के कुछ और आर्टिकल भी पढ़ें…
1. बिना AC-कूलर, कम पैसे में घर रखें ठंडा:बाहर कितनी भी गर्मी हो घर के टेम्प्रेचर को कम रखेगी ये ट्रिक्स​​​​​
2.फंक्शन में गर्मी से 11 मौत, 120 अस्पताल में:घंटों तेज धूप में रहने से हार्ट फेल का रिस्क; ऐसे रहें अलर्ट
